MUNICIPIUL SATU MARE

CABINET VICEPRIMAR
Nr. 47631/18.08.2026 
Băbțan Raul Gabriel, Viceprimar al Municipiului Satu Mare,

În temeiul prevederilor art. 136 alin. (1) din OUG nr. 57/2019 privind   Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „însușirea și aprobarea documentației cu propunerea de dezlipire a imobilului - teren înscris în CF nr. 7658 Satu Mare sub nr. top 6928/52b și vânzarea suprafeței de 817 mp rezultată în urma dezlipirii”, în susținerea căruia formulez prezentul:
REFERAT DE APROBARE

Prin cererea înregistrată la Primăria Municipiului Satu Mare sub                                nr. 724/10.01.2025, numiții Gingász Agnes, Gingász Levente și Roas Andrea  Brigitta, solicită cumpărarea unei suprafețe de 817 mp rezultată în urma dezlipirii imobilului înscris în CF nr. 7658 Satu Mare cu nr. top 6928/52b cu suprafața totală de 888 mp. Terenul solicitat este aferent construcțiilor aflate în proprietatea extratabulară a petenților și este situat în Satu Mare pe strada Curtuiuș IV nr. 2.
Dreptul de proprietate asupra construcțiilor a fost dobândit de numitul Gingász Attila, în baza antecontractului de vânzare-cumpărare nr. 4915/1993, încheiat în fața avocatului Hervati Eva.

Potrivit certificatului de moștenitor nr. 132/28.07.2026 emis ca urmare a decesului numitului Gingász Attila, petenții Gingász Agnes, Gingász Levente                 și Roas Andrea Brigitta, au dobândit calitatea de moștenitori ai acestuia, în  cote-părți succesorale.
În susținerea cererii s-a întocmit o documentație cadastrală denumită “Plan de amplasament și delimitare a imobilului cu propunerea de dezlipire”, vizată de O.C.P.I. Satu Mare sub nr. 61969/09.08.2024 și întocmită de persoană fizică autorizată A.N.C.P.I. Mesaros Adrian – Florin, prin care s-a procedat la dezlipirea terenului înscris în CF nr. 7658 Satu Mare cu nr. top 6928/52b în două loturi, după cum urmează:  
•
  Lotul 1 – nr. cadastral 191036, în suprafață de 817 mp, pe care sunt edificate construcțiile extratabulare ale petenților, respectiv o casă de locuit C1 și o anexă C2, cu regimul de înălțime P, situate pe str. Curtuiuș IV nr. 2;

•
  Lotul 2 – nr. top 6928/52b, în suprafață de 71 mp, care va rămâne în proprietatea privată a Statului Român.
Potrivit înscrierilor din CF nr. 7658 Satu Mare cu nr. top 6928/52b, terenul se află în proprietatea privată a Statului Român.
Din certificatul de atestare fiscală pentru persoane fizice emis de Direcția de Impozite și Taxe Locale Satu Mare, reiese faptul că imobilul proprietatea extratabulară a petenților și terenul care face obiectul vânzării sunt înregistrate în evidențele fiscale.

Conform memoriului tehnic întocmit de persoană fizică autorizată A.N.C.P.I. Mesaros Adrian – Florin, terenul în suprafață de 817 mp, identificat sub nr. cadastral 191036 este împrejmuit.
Față de cele expuse mai sus, propun aprobarea vânzării, în favoarea solicitanților, a terenului în suprafață de 817 mp, respectiv cota de 817/888 părți, identificat cu numărul cadastral 191036, cu categoria de folosință „curți-construcții”.
Prețul de vânzare a terenului a fost stabilit conform prețurilor prevăzute                      în raportul de evaluare a terenurilor cu categoria de folosință - curți construcții, care constituie Anexa nr. 1 la Hotărârea Consiliului Local Satu Mare                                    nr. 155/28.04.2022. 

Date fiind considerentele de mai sus și fiind îndeplinite prevederile                       art. 364 din OUG nr. 57/2019 privind Codul administrativ, cu modificările și completările ulterioare, văzând prevederile din același act normativ potrivit cărora Consiliul local are printre atribuții privind administrarea domeniului privat și vânzarea bunurilor, supun spre analiză și aprobare Consiliului local al Municipiului Satu Mare, prezentul proiect de hotărâre. 

INIȚIATOR PROIECT,

